# Opis zadatka za vježbu

Potrebno je precizno ostvariti zadani **HTML5** ***layout*** sa svim elementima koji su vidljivi na slici „layout.png“. Za izradu *layouta* potrebno je koristiti se isključivo tehnikama **pozicioniranja** i to na način da su svi elementi relativno pozicionirani osim donja 3 blokna elementa (koji sadrže svaki po *pozadinsku* sliku, naslov, tekst i sivi gumb). Oni su pozicionirani apsolutno i nalaze se unutar elementa koji sadrži samo njih. Iznimka je i najgornji div koji sadrži naslov „Untitled“ i desni gornji izbornik (navigaciju) – taj div je uvijek na najgornjoj poziciji bez obzira da li se stranica *scrola*. Negativne margine nisu dozvoljene pri izradi layouta osim za „fino“ pomicanje elemenata na stranici.

Slike, boje, margine i ispune moraju biti precizno definirane i postavljene na način da su što sličnije zadanom. Font neka bude Arial, veličina i prored u skladu sa slikom.

**Poveznice** (u rubrikama „Topics“ i „Archives“) imaju hover u obliku slova razmaknutih za 1px. Posjećeni link isti je kao i onaj koji nije posjećen. Za sadržaj potrebno je koristiti „Lorem ipsum“ tekst (generirati na jednoj od web stranica).

**Poveznice u navigaciji** (gore desno) imaju hover takav da slova postanu narančasta sa plavim lijevim i desnim obrubom. Posjećeni link postaje prekrižen a aktivan podvučen.

Svaki gumb „Read more“ mora biti poveznica na [www.tvz.hr](http://www.tvz.hr) i mora se otvarati u novom prozoru ako se klikne na sivi gumb, odnosno u istom prozoru ako se klikne na narančasti ili plavi gumb.

Boje je potrebno pronaći samostalno koristeći inspektor boje i definiranjem boje u njenom hex formatu.